કાર્ટૂન જોવું કોને ના ગમે! તમને બધાને તો બધા કાર્ટૂન પાત્રો અને તેની વાર્તાઓ મોઢે યાદ હશે. પણ શું તમે જાણો છો? વિની ધી પૂહ બેરન અને મીકી માઉસ, ડોનાલ્ડ ડક, ઓગી, ગુફી જેવાં પાત્ર કોણે બનાવ્યા છે? તેમની પાસે રોજેરોજ કોણ અવનવા સાહસો કરાવે છે? તો ચાલો આજે તમને એવા જ એક પાત્ર વિની ધી પૂહ બેર અને તેના સર્જક વિશે વાત કરીએ. પ્રથમ વિશ્વયુદ્ધમાં સ્થિતિ એવી હતી કે બધા દેશના મોટાભાગના નાગરિકોએ યુદ્ધમાં જોડાવું પડયું હતું. ત્યારે એલન એલેક્ઝાન્ડર મિલ્ન પણ સૈન્યમાં હતા. યુદ્ધ પૂરું થયા પછી ભયાનક વિનાશના કારણે તમામ દેશોમાં મંદી છવાઈ ગઈ. લોકો દરેક વાતે તંગી ભોગવવા લાગ્યા.